Le Clos se Olimpiese droom lank nie verby | Nuus24
Le Clos se Olimpiese droom lank nie verby
Londen – Die Suid-Afrikaanse swemmer Chad le Clos het gesê hy sal die teleurstelling van sy uitslag in die 400 m-wisselslag gebruik om hom aan te spoor om in 'n latere stadium van die Spele te presteer.Suid-Afrikaners het gehoop dat Le Clos die land se eerste medalje sou verower ná hy goed gevaar het in die uitdunne, maar dit was die VSA se Ryan Lochte wat met 'n tyd van 4:5.18 koning gekraai het. Le Clos het in die vyfde plek geëindig."Die 200 m vlinderslag op Maandag- en Dinsdagaand sal groot items vir my wees," het Le Clos gesê."Ek glo ek sal sterker wees in daardie items en, vir nou, is dit 'n trap na groter dinge en 'n leerkurwe."Le Clos sê die senuwees het nie te veel gepla in Saterdag se item nie."Ek was nie te senuweeagtig nie; ek het probeer om myself senuweeagtig te maak, en vanoggend het ek gedink hierdie is regtig die Olimpiese Spele," het Le Clos ná die byeenkoms gesê."Die skare was massief en ek dink hulle het 'n rol gespeel."Ek is opgewonde oor my volgende item, maar ook vir nog 'n kans oor vier jaar."Die Suid-Afrikaner maak nou gereed vir sy gunsteling-item, die 200 m-vlinderslag, wat Maandag begin.– Vir die jongste sportnuus volg Nuus24Sport op Twitter. - SAPA